text: På besøg hos en somalisk familie
  25 november 2010 kl. 08.58
  Politikere besøger ghetto i Kolding.
  Boligområdet Skovparken i Kolding er udnævnt til ghetto.
  Nu får den besøg af to folketingsmedlemmer sammen med to lokale byrådspolitikere.
  Folketingsmedlemmerne er Karina Lorentzen (SF) og Julie Rademacher (S), mens byrådsmedlemmerne er Christian Haugk (S) og Lis Ravn Ebbesen (SF).
  Politikerne skal bl.a. besøge en somalisk familie og en børnehave, hvor lederen vil fortælle om forældre-inddragelse.
  Derudover skal de besøge et værested.
  - Der er ingen tvivl om, at vi har udfordringer i forhold til mange boligområder, herunder Skovparken i Kolding. Der er nok at tage fat på, men Regeringen og DFs ghettoplan gør det på ingen måde alene, siger Christian Haugk.
  